38. Kadri Toom
Nägemisviise perifeeriast. Väimela järve peegeldus
2022. Tsüanotüüpia, monotüüpia ja siiditrükk paberil. Paberi ⌀ 68
Alghind: 800
Oma värvilises graafikas kombineerib Toom väga erinevaid graafikatehnikaid. Tema trükitud lehed on alati äärmiselt intensiivsetes värvides ning sageli pole need nelinurkse kujuga. Pealkiri ei maini, kas antud juhul peegeldab Väimela Mäejärv või Alajärv. Teos oli väljas kunstniku TYPAs toimunud näitusel. Kannab trükinumbrit 1/1.
Kadri Toom (s 1984) on lõpetanud Tartu Kõrgema Kunstikooli maalingute osakonna ning Eesti Kunstiakadeemia graafika magistrantuuri. 2008. aastast on ta õpetanud erinevaid kursuseid Tartu Kõrgemas Kunstikoolis. Hiljuti nimetas Eesti Vabagraafikute Ühendus Toomi 2021. aasta graafikuks.